खरीफ और रबी की फसल का रकबा कम हो रहा, विभाग जिम्मेदार: सिंहदेव
कोरिया जिले के किसानों के विकास का सबसे बड़ा अवरोध सिंचाई विभाग है। कृषि के मामले में कोरिया खरीफ और रबी फसल में पिछड़ता जा रहा है। 2016 -17 में खरीफ फसल का लक्ष्य 18245 हेक्टेयर और सिंचाई सुविधा सिर्फ 3892 हेक्टेयर ऐसे में खरीफ फसल का निर्धारित लक्ष्य पूरा नहीं हो सकता।
यह बात प्रदेश के पूर्व वित्तमंत्री व सिंचाई मामलों के विशेषज्ञ माने जाने वाले ड़ाॅ. रामचंद्र सिंह देव ने कही। उन्होंने कहा कि कोरिया जिले में किसानों की सुविधाओं के लिए चलाई सिंचाई योजनाओं के संचालन और समुचित रख-रखाव की ओर सिंचाई विभाग ध्यान नहीं दे रहा है। इसके कारण हर साल खरीफ व रबी फसल का रकबा कम होता जा रहा है।
नहरों के सीमेंटीकरण का काम भी घटिया, करोड़ों खर्च
सात साल से नरेगा के अंतर्गत नहरों के सुधार के लिए शासन से पैसा मिल रहा है। गेट सुधार का भी अन्य कई मदों से पैसा सिंचाई विभाग को मिला है। एशियन डेवलपमेंट बैंक ने 9 करोड़ रुपए नहरों के सीमेंटीकरण के लिए दिया है। इसके बाद भी नहरों की हुई सीमेंटीकरण का बुरा हाल है। नहरें बुरी तरह से फट गई हैं। घुटरा बांध पिछले 10 सालों से बन रहा है, जो आज भी अधूरा है। जो काम हुआ वह घटिया। खड़गंवा-जनकपुर के कई बांध अधूरे पड़े हैं।
अधिकतर सिंचाई बांधों के गेट लीक, नहरें टूटी-फूटी
सिंहदेव ने कहा कि जिले में करीब 75 पूर्ण सिंचाई योजना है। इनमें से 2 मध्यम योजनाएं हैं। गेज, रामानुज प्रताप सागर और करीब 327 स्टाप ड़ेम हैं। इसके बाद भी बड़े दुख की बात है कि 2016 -17 में खरीफ फसल का लक्ष्य 18245 हेक्टेयर था और सिंचाई सुविधा मात्र 3892 हेक्टेयर। निर्मित ऐसी स्थिति का कारण है कि अधिकतर सिंचाई बांधों के गेट लीक हैं। नहरों की स्थिति खराब है। नहरें टूटी-फूटी पड़ी है।
सिंचाई सुविधा बढ़ाने के असीम संसाधन उपलब्ध
सिंह देव ने कहा कि जिले में जितनी सिंचाई योजनाएं और संसाधन हैं, उसके अलावा किसानों के खेतों की सिंचाई रकबा बढ़ाने जिला प्रशासन व सिंचाई विभाग प्रयास करे तो दो गुना से भी अधिक सिंचाई संसाधन बढ़ाया जा सकता है। उन्होंने बताया कि कोरिया जिला सोनगंगा कछार और हसदो महानी कच्छार में बंटा हुआ है। हसदो नदी सोनहत के आगे मेन्ड्रा से निकलती है और दक्षिण की ओर जाती है।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva